În Superliga de fotbal se dispută, vineri, două partide. În play-off Sepsi joacă pe teren propriu cu CFR Cluj, iar în play-out Hermannstadt merge la Voluntari, potrivit mediafax.
În a doua etapă a play-off-ului Superligii, CFR Cluj joacă în deplsasare la Sepsi Sfântu Gheorghe. Clujenii vin după o întrângere acasă, 1-2, cu Universitatea Craiova, în vreme ce Sepsi a fost învinsă cu același scor de FCSB, în deplasare, în prima etapă de play-off.
Cu 27 de puncte, "feroviarii" sunt pe locul 4 în clasament, la distanță de un punct de ocupantele locurilor 2 și 3, CS Universitatea Craiova și Rapid, și la opt de lider, FCSB. Sepsi e pe ultimul loc, 6, cu 22 de puncte.
În cea de-a doua etapă de play-out Voluntari o întâlnește acasă pe Hermannstadt. În prima rundă FC Voluntari a fost învinsă de UTA, la Arad, cu 4-3. În aceeași etapă Hermannstadt a trecut de Dinamo, la Sibiu, cu 3-0.
Hermannstadt e pe locul 2, cu 23 de puncte, cu unul mai puțin ca U Cluj, și la egalitate cu UTA, având însă golaveraj mai bun decât gruparea arădeană. Voluntari e pe penultimul loc, 9, cu 14 puncte.
Partida dintre Sepsi și CFR Cluj e programată pentru ora 20.30, iar Voluntari - Hermannstadt va începe la 17.30.